“УЕБ МЕДИЯ ГРУП” АД

**МЕЖДИНЕН КОНСОЛИДИРАН ДОКЛАД ЗА ДЕЙНОСТТА ПРЕЗ ПЪРВОТО ШЕСТМЕСЕЧИЕ НА 2025 г**.

**август 2025г.**

**Наименование:** “Уеб Медия Груп” Акционерно Дружество.

**Седалище:** Република България, гр. София, район “Изгрев”.

**Адрес на управление:** Република България, гр. София, район “Изгрев”, ул. “Фредерик Жолио Кюри” N20, ет.10

**Електронен адрес /e-mail/:** office@wmg.bg

1. ***Обща информация***

 “УЕБ МЕДИЯ ГРУП” АД (наричано по-нататък още “Дружеството майка”) е акционерно дружество, регистрирано по Търговския закон в Агенция по вписвания под № 131387286. Седалището и адресът на управление на дружеството са: гр. София, ул. Фредерик Жолио Кюри № 20.

Дружеството майка има предмет на дейност: научно технологически услуги и свързаните с тях изследователски и проектантски услуги, проектиране и разработване на компютърен софтуер и хардуер, трансфер на данни по електронен път, създаване и обработка на база данни, информационни услуги, рекламна дейност и всякакви дейности, незабранени от закон.

Дружеството майка има регистриран акционерен капитал в размер на 7 840 000 лева (2024 г. :7 840 000 лева), разпределен в 7 840 000 (2024 г. :7 840 000) обикновени, безналични, поименни акции с право на един глас в общото събрание на акционерите и с номинална стойност 1 лев всяка една.

Считано от 05.02.2024 г. Ценните книжа на Дружеството се търгуват на “Българска фондова борса” АД с борсов код WMG (предишен 45W). основен пазар BSE, Сегмент акции „Standard” (сегментен MIC: ZBUL).

Мажоритарен акционер в Групата е „Ню Уеб Маркет“ ЕАД, регистрирано в Търговския регистър на Агенцията по вписванията с ЕИК 201607193. Крайният собственик е дружество „Некст Дженерейшън Консулт“ АД, регистрирано в Търговския регистър на Агенцията по вписванията с ЕИК 103780841, което изготвя консолидирани финансови отчети.

„УЕБ МЕДИЯ ГРУП” АД е едноличен собственик на капитала на „УЕБ НЮЗ БГ” ЕООД, регистрирано по Търговския закон в Агенция по вписванията с ЕИК 203085488 от 31.05.2014 г.

“УЕБ МЕДИЯ ГРУП”АД е мажоритарен собственик на „ИНФОСТОК”АД, притежавайки 70% от капитала му, регистрирано по Търговския закон в Агенцията по вписвания с ЕИК 203104650.

„УЕБ МЕДИЯ ГРУП” АД е едноличен собственик на капитала на „УЕБКАФЕ“ ЕАД, регистрирано по Търговския закон в Агенция по вписванията с ЕИК 203428691 от 04.05.2022 г.

Към 30.06.2025 г. “УЕБ МЕДИЯ ГРУП” АД притежава 100% от дяловете на дъщерно дружеството „Фалкънуинг студио” ЕООД, с ЕИК 207438569 от 09.07.2024г.

С вписване в Търговския регистър към Агенцията по вписванията на 11.04.2025 г. дъщерното дружество “Фалкънуинг студио” ЕООД е придобило 100% от капитала на Дъ Ласт Раунд" ЕООД, с ЕИК 208262540

Дружеството майка има едностепенна система на управление и се управлява от съвет на директорите. Към 30 юни 2025 г. Дружеството се представлява от Здравко Стоев - Изпълнителен член на Съвета на директорите .

1. ***Преглед на дейността***

“УЕБ МЕДИЯ ГРУП” АД е Дружество майка на икономическа група.

През периода 01.01.2025-30.06.2025 г., Управлението на Групата беше насочено към повишаване и поддържане на конкурентоспособността в условията на нарастваща инфлация, несигурна политическа среда и динамично и бързо развиващ се медиен пазар.

Дружеството майка разшири дейността си в електронната търговия, отваряйки електронен магазин за хранителни стоки на адрес <https://limon.bg> през ноември 2022 г. За разлика от досегашния онлайн магазин <https://shop.gladen.bg>, новият проект доставя по-ограничен асортимент, но с възможност за доставка до цяла България.

Ръководството на Групата следи развитието на икономическата обстановка и ще предприеме всички възможни мерки, за да ограничи негативния ефект върху финансовото състояние и резултатите от дейността.

Ръководството на Групата провежда политика за намаляване зависимостта от един доставчик чрез осигуряване на потоци от няколко доставчика.

В Групата се работи с модернизирано техническо оборудване, даващо възможност за работа с последно поколение рекламни формати и оптимизиране на работния процес.

Намалена е зависимостта на Групата от един доставчик чрез осигуряване на потоци от няколко доставчици.

За всички настъпили обстоятелства, които по смисъла на закона се считат за вътрешна информация, дружеството уведомява своевременно по законно определения ред чрез информационната медия Инфосток (www.infostock.bg).

През отчетния период бяха представени в КФН, БФБ и на обществеността уведомление за финансовото състояние за 4-то тримесечие 2024г. и уведомление на консолидирана основа за 4-то тримесечие 2024 г,, заверени от регистриран одитор индивидуален и консолидиран финансов отчет за 2024г., уведомление за финансовото съсътояние на дружеството за 1-во тримесечие на 2025 г. и уведомление на консолидирана основа за 1-во тримесечие на 2025 г., съгласно изискванията на чл.100о1 от ЗППЦК/ДВ,бр.42 от 2016

На 26.06.2025 г. беше проведено Годишното Общо събрание на акционерите.

Основните трудности, които съпътстваха дейността на Групата през периода 01.01.2025 – 30.06.2025г. бяха:

* Конкуренция в бранша
* Несигурна икономическа среда
* Слабости в икономическото законодателство с често променяща се нормативна уредба.
* Междуфирмена задлъжнялост, която поражда верижни финансови проблеми и разрушава доверието между контрагентите на пазара.
* Липса на стратегия за развитие в дългосрочен план на отделните икономически сектори на макрониво, което пречи на стопанските субекти да планират развитието и диверсификацията на бизнеса си.
1. ***Управление на риска***

Управлението на риска е неделима част от управленската политика на ръководството, при която се изследва, анализира и проследява развитието на съществуващите рискове, с цел да се намали негативния ефект от евентуалното им настъпване.

Рискът може да се дефинира като несигурността дадена прогноза да съвпадне с действителността под влиянието на различни фактори.

Рисковете, оказващи влияние при инвестиране в ценни книжа на “УЕБ МЕДИЯ ГРУП“ АД са обособени в зависимост от пораждащите ги фактори и възможността рискът да бъде елиминиран, ограничаван или не.

***3.1. Систематични или “Общи” рискове***

Систематичните рискове са тези, които действат извън дружеството и оказват ключово влияние върху дейността и състоянието му. Те са свързани със състоянието на макроикономическата среда, политическата стабилност и процеси, регионалното развитие и др. Групата не би могла да влияе върху тях, но може да ги отчете и да се съобразява с тях.

Политическият риск отразява влиянието на политическите процеси в страната върху стопанския и инвестиционния процес и в частност върху възвращаемостта на инвестициите.

Макроикономическият риск се характеризира чрез основните макроикономически индикатори: брутен вътрешен продукт, валутни курсове, лихвени равнища, инфлация, бюджетен дефицит, безработица и др. От изброените индикатори, лихвените равнища, инфлацията и безработицата влияят пряко върху възвращаемостта на инвестициите на “УЕБ МЕДИЯ ГРУП”АД. За първо шестмесечие на 2025 г., по данни на НСИ e отчетена инфлация от 2,4 % спрямо декември 2024 г., а в сферата на услугите инфлация от 1.4%. Инфлацията спрямо съответния период на миналата година юни 2024 г. е 2.4%. а в сферата на услугите инфлацията е 1.4% спрямо декември 2024 г. Взети заедно тези фактори оказват пряко влияние върху резултатите на Дружеството.

Безработицата към 30.06.2025г. е запазила нивото си от предходното тримесечие, което не оказва съществено влияние върху търсенето на услугите на Дружеството. Лихвените равнища през отчетния период са на нивото от предходното, което не поражда финансово напрежение при изплащане задълженията на Дружеството. Взети заедно тези фактори оказват пряко влияние върху резултатите на Дружеството.

***3.2. Несистематични рискове***

Несистематичните рискове са фирмени рискове, върху които икономическа група “УЕБ МЕДИЯ ГРУП” АД има пряк контрол. В зависимост от пораждащите ги фактори, несистематичните рискове се разделят на секторен (отраслов) риск, касаещ несигурността в развитието на отрасъла като цяло и общофирмен риск, който обединява бизнес риска и финансовия риск.

Секторният риск се поражда от влиянието на технологичните промени в отрасъла, поведението на мениджмънта, конкуренцията на външни и вътрешни доставчици на медийни продукти в българското интернет пространство. Пазарният сегмент, обхванат от икономическа група “УЕБ МЕДИЯ ГРУП” АД, има допирни точки с рекламния пазар на конвенционалните медии и няма специфични рискови характеристики. Дейността на дружествата в Групата е концентрирана в областта на създаване и менажиране на уеб медии, интернет съдържание, платформи за услуги, реклама. Предлаганите продукти и услуги са пряко свързани с макроикономическата среда, т.е при подобряване на икономическата среда тези продукти и услуги ще бъдат с непрекъснато нарастващ темп на потребление.

Бизнес рискът е свързан със специфичната дейност на дружествата в Групата и отразява несигурността от получаване на приходи и формиране на положителен финансов резултат. Особено сложно е предвиждането на движението на цените на услугите и броя на клиентите в условията на икономическа стагнация.

Управлението на бизнес риска по посока на неговото минимизиране за Групата продължава в следните основни направления:

* диверсификация на информационните канали и услуги, които предлага на аудиторията и в които рекламодателите могат да рекламират;
* бързо реагиране и адаптиране на предлаганите от дружеството услуги съобразно променящите се технологии и желания на интернет потребителите;
* непрекъснато подобряване на софтуера и хардуера в съответствие със световните уеб стандарти за съвременни сайтове.
* последователно прилагане на приетите планове и стратегии за развитие;
* пазарен дял и ценова политика – съществува постоянна действаща структура за извършване на маркетингови проучвания и изследвания на развитието на пазара;
* ефективно управление на финансовите ресурси;
* запазване на специалистите в Дружеството чрез добре работеща мотивационна система;
* високо качество на предлаганите услуги

**Финансов риск**

В хода на обичайната си стопанска дейност Групата е изложена на различни финансови рискове, най-важните от които са: пазарен риск (включващ валутен риск, риск от промяна на справедливата стойност и ценови риск), кредитен риск, ликвиден риск и риск на лихвено-обвързани парични потоци. Текущо финансовите рискове се наблюдават, за да се определят адекватни цени на активите на Групата, както и да се оценят адекватно пазарните обстоятелства на правените от него инвестиции и формите на поддържане на свободните ликвидни средства, без да се допуска неоправдана концентрация на даден риск.

**Пазарен риск**

Пазарният риск включва:

* Валутен риск
* Ценови риск
* Кредитен риск
* Ликвиден риск

**Валутният риск** за Групата е минимизиран, защото всички негови сделки са деноминирани в български лева.

Групата е изложена на **ценови риск** за негативни промени в цените на предлаганите услуги, тъй като промените на пазара определят техните нива. Намалените приходи от реклами, следствие на пандемията, водят до натиск върху цените. За намаляване на ценовия риск се извършва периодичен анализ и обсъждане за актуализиране спрямо промените на пазара.

Финансовите активи на дружествата в Групата са вземания от клиенти, съдебни и присъдени вземания и парични средства в депозитни сметки. Кредитен риск е основно рискът, при който Групата няма да може да си получи изцяло и в обичайно предвидените срокове дължимите от клиентите суми. Вземанията на Групата са краткосрочни. Стойността на всички вземания към 30.06.2025 г. са в размер на 1 533 хил. лв. както следва:

* вземанията по договори за цесия са в размер на 666 хил. лв., което представлява 43,44 % от всички вземания;
* търговски и други финансови вземания, които са в размер на 467 хил. лв., което представлява 30,46 % от всички вземания.
* вземанията от свързани лица възлизат на 400 хил. лв. или 26,10 % от всички вземания.

Вземанията на дружествата в Групата са с фиксиран лихвен процент.

Вземанията се наблюдават и измерват със съответен процент на кредитен риск, съобразно изискванията на МСФО9 в сила от 01.01.2018 г.

Паричните, включително разплащателни операции, са ограничени до банки с добра репутация и ликвидност. Към 30.06.2025 г., наличните парични средства по разплащателни сметки са 941 хил. лв.

Ликвидният риск се изразява в негативната ситуация дружеството да не бъде в състояние да посрещне безусловно всички свои задължения съгласно техния падеж.

Към 30.06.2025 г. Групата отчита дългосрочни задължения в размер на 5 000 хил. лв., от получен облигационен заем. Срокът на облигационния заем е девет години считано от датата на сключване на заема/издаване на емисията/, която е 28.06.2018 г., с три години гратисен период за погашенията по главницата.

Лихвата по облигационния заем е 6% проста лихва на годишна база при лихвена конвенция ИСМА-реален брой дни/реален брой дни/act/act/, с шестмесечен период на лихвено плащане, два пъти годишно.

Ликвидният риск за дружествата в Групата се управлява чрез изградена вътрешна политика по управление на ликвидността. Нуждите от ликвидни средства се определят чрез прогнозен разчет на паричните потоци на времева база.

Ръководството провежда консервативна политика по управление на ликвидните активи, като се стреми с предимство да се поддържа ритмично и безпроблемно финансиране на стопанската дейност на Групата.

1. ***Систематизирана финансова информация на консолидрана основа***

| **Показатели** |  **30.06.2025 г.** |  **31.12.2024 г.** |
| --- | --- | --- |
| Приходи от дейността (хил. лв.) | 1 714 | 3 076 |
| Приходи от основна дейност (хил. лв.) | 1 269 | 2 702 |
| Печалба/загуба от основна дейност (хил. лв.) | 843) | (465) |
| Печалба/загуба преди данъци (хил. лв.) | 953 | (542) |
| Нетна печалба/загуба (хил. лв.) на групата | 813 | (502) |
| Сума на активите (хил. лв.) | 12 244 | 10 451 |
| Собствен капитал (хил. лв.) на групата | 3 988 | 3 169 |
| Брой акции | 7 840 000 | 7 840 000 |
| Неконтролиращо участие (хил. лв.) | (51) | (45) |
| Текущи активи (хил. лв.) | 2 363 | 4 852 |
| Текущи пасиви (хил. лв.) | 5 301 | 3 146 |

1. ***Анализ на икономическото състояние на консолидарана основа***

# *5.1. Структура на приходите и разходите*

Приходи

|  |  |  |  |  |
| --- | --- | --- | --- | --- |
| **Наименование** | **Отчет към 30.06.2025**  | **Дял в %** | **Отчет към 30.06.2024**  | **Дял в %** |
|  | **хил. лв.** |  | **хил. лв.** |  |
| Нетни приходи от продажби  | 1 269 | 74.04 | 1 413 | 89.33 |
| Финансови приходи | 445 | 25.96 | 152 | 10.67 |
| **Приходи общо** | **1 714** | **100** | **1 565** | **100** |

Приходите от продажби на услуги през отчетния период имат спад спрямо съответния период на предходната година с 0.10 процентни пункта, а в абсолютна стойност с 144 хил. лв.

Най-голям дял в приходите през отчетния период заемат приходи от реклами.

Разходи и резултат

|  |  |  |
| --- | --- | --- |
| **Наименование** | **Отчет към** **30.06.2025г.**  **в хил.лв** | **Отчет към** **30.06.2024 г.** **в хил.лв.** |
| **Разходи за дейността общо** |  **(426)** | **(1 623)** |
| В т.ч.: - разходи за външни услуги |  (476) |  (337) |
| * разходи за персонал
 |  (960) |  (862) |
| * амортизации
 |  (365) |  (381) |
| Възстановени очаквани кредитни загуби |  1 395 | - |
| **финансови разходи** |  (335) |  (241) |
| **Финансов резултат преди данъчно облагане** |  **813** |  **(296)** |
| **Финансов резултат след данъци** |  **819** |  **(296)** |

Групата отчита печалба в размер на 813 хил. лв.

Коефициентен анализ на резултатите –консолидиран

|  |  |  |  |
| --- | --- | --- | --- |
|  **Показатели** |  **Начин на изчисление** | **30.06.2025 г.** | **31.12.2024 г.** |
| **Показатели за платежоспособност** |  |  |  |
| Текуща | Тек. акт./тек. пасиви | 0.45 | 1.54 |
| Експресна | Тек. акт.-мат. зап/тек.пас. | 0.45 | 1.54 |
| **За финансова структура** |  |  |  |
| Капиталов лост/ливъридж/ | Пасиви/собств. капитал | 2.08 | 2.31 |
| Ливъридж на инвестиран капитал | Пасиви/инвест. к-л | 0.64 | 0.70 |
| Финансова автономност | Собств. к-л./ПС | 0.49 | 0.43 |
| **За използване на ресурсите- обращаемост** |  |  |  |
| На инвестиран капитал | Приходи./инвест.капитал | 0.10 | 0.26 |
| На нетекущите активи | Приходи/нетек.активи | 0.13 | 0.48 |

Показателите за платежоспособност показват, че Дружеството е в състояние да покрива текущите си задължения с наличните текущи активи.

Коефициентите за възвращаемост на капитала показват акумулираната печалба на всеки лев получен или инвестиран капитал.Обращаемостта на инвестирания капитал е под единица във връзка с недостатъчния обем продажби.

# *5.2. Структура на активите и пасивите на Групата към 30.06.2025г.*

|  |  |  |
| --- | --- | --- |
| **АКТИВИ** |  **Към 30.06.2025 г.** |  **Към 31.12.2024 г.** |
|  |  хил. лв. |  % |  хил. лв. |  % |
| I. НЕТЕКУЩИ АКТИВИ в т.ч.: | 9 881 | 80.70 | 5 599 | 53.57 |
| Предоставени заеми и вземания подоговори за цесия | 615 | 5.02 |  |  |
| II. ТЕКУЩИ АКИВИ в т.ч.: | 2 363 | 19.30 | 4 852 | 46.43 |
| Предоставени заеми и вземания подоговори за цесия | 51 | 0.42 | 3 214 | 30.75 |
| **ОБЩО АКТИВИ:**  | **12 244** | **100** | **10 451** | **100** |

***5.3. Собственият капитал и пасивите на Групата към 30.06.2025 г. са структурирани както следва:***

|  |  |  |
| --- | --- | --- |
| **ПАСИВИ** |  **Към 30.06.2025г.** |  **Към 31.12.2024г.** |
|  | **хил.лв** | % | **хил.лв** |  % |
| I. СОБСТВЕН КАПИТАЛ | 3 988 | 32.57 |  3 169 |  30.32 |
| II.МАЛЦИНСТВЕНО УЧАСТИЕ | (51) | (0.42) | (45) | (0.43) |
| III. НЕТЕКУЩИ ПАСИВИ | 3 006 | 24.55 | 4 181 | 40.01 |
| IV. ТЕКУЩИ ПАСИВИ | 5 301 | 43.30 | 3 146 | 30.10 |
| **ОБЩО** | **12 244** | **100** |  **10 451** |  **100** |

Дългосрочните задължения заемат 24.55 % от стойността на общо пасивите и собствения капитал. Дългосрочните задължения включват задълженията по облигационен заем. Краткосрочните задължения са в размер на 5 301 хил. лв., като 39.09% от тях са задължения по главници и текущо начислени лихви за изплащане на облигационерите през 2025 г. Задълженията към доставчици и клиенти по текущата стопанска дейност са 2.38 % от текущите пасиви.

1. ***Данни за управителните органи***

Към 30.06.2025г. Дружеството майка има едностепенна система на управление от тричленен състав на Съвета на директорите, както следва:

* Здравко Атанасов Стоев - изпълнителен член;
* Ромил Светозаров Златанов - председател на съвета на директорите;
* Михаил Петров Методиев - незавсим член .

Дружеството се представлява от Здравко Атанасов Стоев.

Членовете на Съвета на директорите в своята дейност се придържат към спазване на етични принципи и норми залегнали в приетия Етичен кодекс.

През отчетния период не са извършвани сделки по чл.240б, ал.1 от Търговския закон.

1. ***Данни за лицата притежаващи пряко и непряко най-малко 5 на сто от гласовете в общото събрание към 30.06.2025.***

|  |  |  |  |  |
| --- | --- | --- | --- | --- |
|  **Наименование**  | **Брой притежавани****акции към****30.06.2025** | **Процент от****капитала към****30.06.2025** | **Брой притежавани****акции към****31.12.2024** | **Процент от****капитала към****31.12.2024** |
| НЮ УЕБ МАРКЕТ ЕАД | 5 758 509 | 73.45 % | 5 758 509 | 73.45 % |
| ПОК СЪГЛАСИЕ | 546 066 | 6.97 % | 546 066 | 6.97 % |
| УПФ ЦКБ-СИЛА | 546 480 | 6.97 % | 546 480 | 6.97 % |
| Други ЮЛ и ФЛ | 988 945 |  12.61 % | 988 945 |  12.61 % |
|  | 7 840 000 | 100 % | 7 840 000 | 100.00 % |

1. ***Данни за акциите притежавани от членовете на съвета на директорите на дружеството към края на шестмесечието 2024г., съгласно декларираните данни от лицата:***

|  |  |
| --- | --- |
| Съвет на директорите | **Към 30.06.2024** |
| Здравко Стоев | 0 |
| Марин Стоев | 0 |
| Георги Тодоров | 0 |

1. ***Капитал и акции***

Към 30.06.2025 г. регистрираният капитал на Дружеството майка се състои от 7 840 хил. броя обикновени акции с номинална стойност в размер на 1 лв. за акция. Всички акции са с право на получаване на дивидент и ликвидационен дял и представляват един глас от общото събрание на акционерите на Дружеството.

Считано от 05.02.2024 г. Ценните книжа на Дружеството се търгуват на “Българска фондова борса” АД основен пазар BSE, Сегмент акции „Standard” (сегментен MIC: ZBUL).

Счетоводната стойност на една акция на база междинния отчет към 30.06.2025г. е 0.10 лева.

1. ***Намерения***
* През следващия отчетен период Дружествата в групата ще развива своята дейност в следните насоки:
* Поддържане на добро ниво на техническото състояние чрез закупуване на софтуерни лицензи.
* Постепенно и непрекъснато увеличаване на пазарния дял с цел увеличаване на приходите и създаване на нарастваща стойност на капитала.
* Диверсификация на приходите, включително чрез съществуващите канали за електронна търговия.
* Работа с директни клиенти рекламодатели, за да се намали зависимостта на приходите от рекламни агенции.
* Работа в посока осигуряване на други източници на приходи от програматик реклама, включително чрез Open Bidding.
* Работа по проекти осигуряващи финансова подкрепа на медийни дейности.

Изпълнителен директор:

 / Здравко Стоев /